JohanHeinsen/ENO huggingface dataset:
Aalborgs Stifts Adresseavis, 1823-03-11
Efter passeret Forlig og vedkommende Udlægshavers Begjering vorder, Torsdagen den 27de Marts, 10de og 24de April førstkommende, hver Dags Formiddag Kl. 11, foretaget offentlige Auctioner over Jens Thøgersens eiende i og iboende, i Hillerslev Bye og Sogn beliggende Gaard med tilhørende Jorder af Hartkorn 3 Tdr. 1 Fdkr. 1 3/4 Alb. med sammes Anpart Kirke-Korn- og Qvægtiende, samt Konge Korntienden af 2 Tdr. 6 Skpr. 3 Fdkr. 1 3/4 Alb. Hartkorn. 1ste og 2den Auction afholdes paa Thisted Byes Raadstue og 3die Dito i selve Gaarden. Denne Bekjendtgjørelse tjener saavel Lysthavende som Panthavere til Efterretning. Conditioner til Salget bekjendtgjøres ved Auctionerne. Thisted den 16de Februari 1823 Lützhøft.
Aalborgs Stifts Adresseavis, 1823-03-11
Den forrige Annergaard i Widstrup Sogn, udfløttet fra Widstrup Bye, staaende for Hartkorn 5 Tdr. 2 Skp. 1 1/2 Alb., samt et Tørveskifte i Thornbye Sogn, tilhørende Gaardmand Jens Nielsens Opbudsboe, stilles til offentlig Auction, Fredagen den 14de, Mandagen den 17de og Onsdagen den 19de i d. M., hver Dags Formiddag Kl. 10 slet, de 2de første Gange paa Raadstuen her i Byen, og 3die Gang i Gaarden selv, til absolut Bortsælgelse om mueligt, hvorpaa den kan tiltrædes. Dens Bygninger ere siden 1817 opførte af nyt, og Eiendommene ere, som bekjendte, gode. Den nedlagte Vinterrug følger uden særskilt Betaling, og iøvrigt ville Conditionerne, som inden første Auction ere at erholde til Eftersyn paa mit Contoir, blive favorable for Kjøberen i Henseende til Betalingstiden. Ved 3die Auction bortsælges tillige Boets Ind- og Udboe og Besætning. Hjøring den 4de Marts 1823. S. Poulsen.
Aalborgs Stifts Adresseavis, 1823-03-13
Udlandet. Frankerig.
Aalborgs Stifts Adresseavis, 1823-03-13
Spanien. Den 19de Febr. bleve de overordentlige Cortes sluttede. Kongen kunde formedelst Upasselighed ikke selv bivaane Høitideligheden, hvorfor Præsidenten forelæste Kongens Tale, der, som sædvanlig, var fuldkommen constitutionel. Herpaa erklærede Præsidenten de den 3die October 1822 installerede Cortes for ophævede. Den 20de holdtes den permanente Deputations Forberedelsesmøde. Følgende Sted, af Præsidentens Tale er mærkeligt: "Hele Europa venter af de spanske Cortes's Standhaftighed og Fasthed, at Spaniens Frihed ikke skal gaae til Grunde. Opholdelsen, af denne Frihed vil være den sikkreste Borgen for, at ikke Alt, hvad der er tilovers af Frihed i Europa, for evig skal gaae til Grunde." - Man taler om et Ultimatum fra Frankerig. General Mina har for sine Fortjenesters Skyld. faaet Storkorset af den hellige Ferdinands Militairorden.
Aalborgs Stifts Adresseavis, 1823-03-13
General Zarco del Valle er bleven udnævnt til Chef for Generalstaben i den spanske Armee. - Det er befalet, at Barcellona ufortøvet skal provianteres, for at kunne udholde en Beleiring. Der er derfor tilstaaet alle fremmede Skibe fri Jndførsel, Tolden paa Varene skulle anvendes til Troppernes Eqvipering.
Aalborgs Stifts Adresseavis, 1823-03-13
Anstalterne til et Jndfald i Spanien drives i Perpignan med overordentlig Virksomhed, Regentskabet har i 2 Nætter ladet forfærdige 144 Centner Kugler. Det vil gjøre et almindeligt Angreb paa alle Puncter af Cataloniens Grændse, 100000 Kartætscher ere afsendte fra Tøihuset.
Aalborgs Stifts Adresseavis, 1823-03-13
Blandinger. J Stokholm skulde store Partier af Sukkere være opkjøbte. Sukker og Assecurantspræmier ere stegne.
Aalborgs Stifts Adresseavis, 1823-03-13
J Hamborg rasede den 4de Marts en orcanmæssig Storm af S. S. V. Der, ligesom her, var Barometret sunket særdeles dybt. For 30 Aar siden, Søndagen den 3die Marts 1793, rasede der en lignende Orcan af V. N. V., hvorved Vandet steeg 18 1/2 Fod høit.
Aalborgs Stifts Adresseavis, 1823-03-13
Paa Boulevard Montmartre i Paris har for nylig den aldrig hvilende Speculationsaand reist en lille ziirlig Salon af en ganske original Tendents. Over Indgangen staaer med store luende Bogstaver: "Ambroisie, om mets des dieur." Ambrosia, denne himmelske Føde, rækkes ogsaa virkeligen her de Lysthavende i smaa Underskaaler. Alle de som betræde dette Olymp, synes at forlade det med kjendelig Tilfredsstillelse.
Aalborgs Stifts Adresseavis, 1823-03-13
Fædrelandet.
Aalborgs Stifts Adresseavis, 1823-03-13
Kjøbenhavn. J det skandinaviske Litteraturselskabs Møde den 26de Februar forelæste Hr. Justitsraad og Bankdirektør J. Thomsen "nogle bemærkninger om det deels Ugrundede, deels Overdrevne i de Klager, som overalt i Danmark føres over Pengemangel.
Aalborgs Stifts Adresseavis, 1823-03-13
Med det af Capt. Duntzfeldt førte Skib, som skal bringe Rask hjem fra Ostindien, faaer det herværende Universitetsbibliothek fra det asiatiske Videnskabsselskab i Calcutta, Bøger til Foræring, hvis Assurancesum er 2000 Rupier.
Aalborgs Stifts Adresseavis, 1823-03-13
Professorerne Ørsted og Rasmussen ere blevne Medlemmer af dette Selskab.
Aalborgs Stifts Adresseavis, 1823-03-13
Den nylig afdøde rige Fru Hansen, mere bekjendt underNavnet: Fru Qvist, var en Soldats Datter, og ægtede Qvist, som var Polerer hos en Muurmester. Ved Khvns. Jldebrand var han Muurmester, og gjorde ved den Leilighed, Penge. Nu giftede hun sig med Capitain Hansen, som hun kort Tid efter blev skilt ved, men fik en betydelig Sum. Hun har testamenteret Anseeligt til Stiftelser: Petrikirke, Døvstummeinstituttet, &c.
Aalborgs Stifts Adresseavis, 1823-03-13
En Hr. Lassen har ladet indrette et Huus til Skuespils Opførselse, hvori fire Selskaber for nærværende Tid spille, af hvilke hvert betale 30 Rbd. maanedlig. Men Fastelavnsmandag havde en forhenværende Skuespillerinde en Forestilling sammesteds, hvorved der forefaldt endeel Pøbelseener, som herefter vil gjøre Politiets Nærværelse fornødent.
Aalborgs Stifts Adresseavis, 1823-03-13
Kjøbenhavns Torvepriser, den 7de Marts: Rug 4 Rbd. 1 Mk. 8 s. a 4 Rbd. 3 Mk.; Hvede 5 Rbd. 5 Mk. a 6 Rbd. 2 Mk.; Byg 3 Rbd. 2 Mk. 8 s. a 3 Rbd. 4 Mk. 8 s.; Havre 2 Rbd. 4 Mk. 8 s. a 3 Rbd. 1 Mk.; Ærter, 4 Rbd. 3 Mk. a 5 Rbd. 4 Mk. Tønden. - Røget Flæsk 1 Rbd. 2 Mk. 8 s. a 1 Rbd. 4 Mk.; Grønsaltet Flæsk 1 Rbd. 2 Mk. 8 s. a 1 Rbd. 3 Mk. 8 s. Lispundet. Cours den 7de Marts. Hamb. 2 M. 246, a vista 249. Amsterdam 2 M. - . London 2 M. - Rbd. Specier 250. - Specier solgtes til 15 Mk. Obligat. (med Renter fra 11te December 1822773 1/2. Nationalbank-Obligationer (af Laanet den 2den Februar 1820, 100 1/2 Rbd. r. S. (uden Renter) eller 126 Rbd. Sedler, pr. 100 Rbd. r. S. - Norske Sedler 13 1/5 Rbd. pr. 10 Spec. norsk. - Svenske Sedler 60 s. - Disconto 5 pC.
Aalborgs Stifts Adresseavis, 1823-03-13
Ledige Embeder. Under det danske Cancellie: Sognekaldet til Domkirken i Roeskilde og det dermed forenede Provstie for Tømme og Voldbye Herreder, 800 Rbd. - Torslev og Lendum Sognekald i Aalborg Stift, 350 Rbd.
Aalborgs Stifts Adresseavis, 1823-03-13
Befordringer og Afgang. Under det danske Cancellie: Den 19de Febr. er Garnisonspræst i Citadellet Frederikshavn og Præst ved Frederiks Hospital og Fødselstiftelsen, N.G. Wolf, beskikket til Præst ved Vartou Hosplial; forrige Sognepræst for Løsning og Korning Menigheder i Aarhuus Stift, J. Kier, beskikket til Sognepræst for Skorup og Tvilum Menigheder i samme Stift. Den 28de, Viceraadmand i Kjøbenhavn, Cancellieraad M. Skibsted, beskikket til virkelig Raadmand sammesteds.
Aalborgs Stifts Adresseavis, 1823-03-13
Helsingøer, den 22 Februar. J denne Uge har Sundet af og til været opfyldt med en Mængde Driviis ovenfra, som deels har skruet sig fast til Landisen, deels er vandret af Kattegattet. Jdag er Jisdristen fra Syd til Nord meget stærk, og store Jismasser, sees optaarnede fra Havnen til Fæstningens sydlige Glacis. Randers.
Aalborgs Stifts Adresseavis, 1823-03-13
Den 13de Febr. afbrændte et fra Asserg By udflyttet nyt Huus tilligemed Eierens hele Jndbo og hans eneste Ko. Den 16de afbrændte en Gaard i Skiffard By. - J Søndags gaves Dragedukken paa Theatret, til Bedste, for Byens Huusarme.
Aalborgs Stifts Adresseavis, 1823-03-13
Viborg. Natten til de 40 Ridderes Dag den 9de Marts frøs det næsten ikke, som skal være et godt Tegn til at Nattefrosten ophører, der meget skader Rugen, da den ligger fuld af Snee mange Steder - Slud og Snee og Blæst have vi i nogle Dage havt og en jevn Tøe om Dagen. Viben og Stæren vare her for nogle Dage siden, men ere atter borte. Vinden springer om i alle Hjørner.
Aalborgs Stifts Adresseavis, 1823-03-13
Viborg Torvepriser, den 8de Marts: Rug 4 Rbd. 1 a 2 Mk.; Byg 2 Rbd. 3 Mk.; Havre 2 Rbd.; Kartofler, 1 Rbd. Tønden. Smør 10 a 12 s.; Flæsk 5 a 6 s.; Kjød 3 a 4 s. Pundet. Æg 16 s. Snesen.
Aalborgs Stifts Adresseavis, 1823-03-13
Døde. Handelsbogholder G. F. Gerken, 34 Aar. Brændevinsbrænder P. Petersen, 53 Aar; Mad. M. K. Torp, fød Thun, 78 Aar; Mad. M. C. Schjerbek, fød Ondrup, 46 Aar. Overgraver P. Birch; Undergraver ved Holmens Menighed, C. C. Riis, 49 Aar. Alle i Kjøbenhavn. Forhen Viinhandler i Kjøbenhavn, H. B. Eller, 89 Aar, i Lyngbye. H. H. Addit, 38 Aar, i Nestved. Jfr. M. K. Nielsen, 18 Aar, i Odense. Frue J. C. W. Brahe, fød Falbe, paa Hvedholm. Stempelpapirforvalter N. Jensen, 78 Aar, i Kjerteminde. Hattemagermester og eligeret Borger J. H. Barlag, 56 Aar, i Randers. Johanne Kirstine Frandsen, 18 Aar; Søren Hjorth Frandsen, 13 Aar; i Aarhuus. M. Mathiesen, 37 Aar, i Pinneberg. -
Aalborgs Stifts Adresseavis, 1823-03-13
Bekjendtgjørelser. Løverdagen den 15de Dennes om Formiddagen Kl. 10 slet, foretages Under-Told- og Consumtions=Betjent, Krigsassesfor Hartvigs Boe paa Aalborg Raadstue, for da at optages til Slutning. Aalborg den 8de Marts 1823. Wølfferdt. Schmidt.
Aalborgs Stifts Adresseavis, 1823-03-13
At Tjenestekarl Lars Andersen Rakkebyes Boe foretages paa Stadens Raadstue, Tirsdagen den 1ste April næstkommende om Formiddagen Kl. 10 slet, for da at optages til Slutning, bekjendtgjøres herved til enhver Vedkommendes Efterretning. Aalborg den 8de Marts 1823. Wølfferdt. Schmidt.
Aalborgs Stifts Adresseavis, 1823-03-13
For billig Leie kan faaes min Boutiqve med Contoir strax eller til 1ste Maj, samt Logi og Kost i Huset, for en ugivt Person. Aalborg den 12te Marts 1823. S. Bjerring. Et honet Fruentimmer med gode Anbefalinger ønsker sig en Condition til 1ste Mai som Sye= eller Stuepige, paa en Herregaard eller Præstegaard. Anvises fra Addresse=Contoiret.
Aalborgs Stifts Adresseavis, 1823-03-13
Proclama. Skolelærer og Kirkesanger Mads Justesen paa Hirtsholmen har opgivet sit Boe til Skifterettens Behandling. Hvor som maatte have noget at fordre i Boet vilde inden 6 Ugers Forløb anmelde og beviisliggjøre deres Krav for undertegnede Skifteforvalter. Bye- og Herredsfoged Contoiret i Frederikshavn, den 9de Marts 1823. Westenholtz.
Aalborgs Stifts Adresseavis, 1823-03-13
Hvo som maatte have noget at fordre i Stervboet efter afgangne Gaardmand Christen Christensen af Mostrup, eller som han og kaldes Guld Christen, indkaldes herved med 6 Ugers Varsel at anmelde og beviisliggjøre sit Krav for undertegnede Skifteforvalter. Bye- og Herredsfoged Contoiret i Frederikshavn, den 9de Marts 1823. Westenholtz.
Aalborgs Stifts Adresseavis, 1823-03-13
Ved Skiftet efter afgangne Gaardfæster Poul Bertelsen i Aalstrup, paa Nipstrup Gods, den 23de December f. A., blev af Enken og de da tilstædeværende Arvinger anmeldt som fraværende Arving en Datter Mette Marie Poulsdatter, der har været gift med en Mand ved Navn Peder Poulsen, boende i Kielstrup i Thye, der efter Rygtet skal være adskildt fra Bord og Seng; thi vorder hun herved indkaldet at møde med Laugværge ved en Skiftesamling som foretages i Stervboegaarden den 16de April næstkommende om Formiddagen Kl. 10, for at beopagte hendes Tarv under Skiftet. De øvrige fraværende Arvinger indkaldes ligeledes til at møde bemeldte Tid saavelsom Stervboets Credi- og Debitorer. Nipstrup den 4de Marts 1823. J. F. Schmith, Fuldmægtig.
Aalborgs Stifts Adresseavis, 1823-03-13
Auctioner. Løverdagen den 22de Dennes om Formiddagen Kl. 10 slet, bliver i Kjøbmand Marcus Lipmanns Gaard paa Nørregade afholdt offentlig Auction over Handelsmand Hans Svendsens Opbudsboes Løsøre og Effecter samt Handelsvare m. v., hvortil Libhavere herved indbydes. Aalborg den 8de Marts 1823. Schmidt, Auctionsdirecteur.
Aalborgs Stifts Adresseavis, 1823-03-13
Onsdagen den 26de Marts d. A., Formiddag Kl. 10, foretages offentlig Auction paa Gudumlund over afdøde Enkemadame Musmanns efterladte Meubler og Løsøre, bestaaende af : 1 Chatol, 2de Kommoder, Stole, Borde, Speile, 2de Vindovne, Sengesteder, Sengeklæder, Dækketøi og andet Linned, en betydelig Deel Kobber, Messing, endeel Kjøkken og Bryggeredskaber m. m., samt Besætning af 2 Bæster, 3 Køer, 4 Faar, 1 Vogn, 1 Ploug, 1 Harve, Drættetøi, et Par Bæster, m.v. Nibe den 10de Marts 1823. Bassesen.
Aalborgs Stifts Adresseavis, 1823-03-13
Fredagen den 11te April d. A., Formiddag Kl. 10, foretages offentlig Auction i Stervboegaarden efter afdøde Enkefrue Majorinde Glud, i Nibe, over hendes efterladte Meubler og Effecter, bestaaende af: 1 Chatol, 2de Mahognie Komoder, en Mahognie indlagt Secretair, et rundt Mahognie Bord og andre Borde, en Sopha, Stole, et Stueuhr, Speile, Sengesteder med Omhæng og Tæpper, Sengeklæder, Dækketøi og andet Linned, noget Sølv, Kobber, Messing, Steentøi, samt Kjøkken= og Bryggerredskaber m.v. Nibe den 10de Marts 1823. Bassesen. Da ved den over Gaarden Øster Repdahl i GjerumSogn afholdte 3die Auction intet antageligt Bud skeete, vorder bemeldte Gaard stillet til 4de Auction til absolut Bortsælgelse paa Gaarden selv, Torsdagen den 3die April førstkommende Kl. 10 Formiddag. Gaarden staaer for Hartkorn 5 Tdr. 1 Skp. 2 Alb., hvorpaa kan holdes 4 Hæster, og 20 til 24 Fæehøveder, samt et passende Antal Faar. Med Gaarden følger Avlet og den nedlagte Rugsæd og samme kan strax tiltrædes, ligesom der ogsaa kan gives favorable Pengeconditioner: Saasnart Auctionen over Gaarden er afholdt, bortsælges den i samme udlagte Besætning, Ud- og Jndboe. Bye- og Herredsfoged Contoiret i Frederikshavn, den 9de Marts 1823. Westenholz.
Aalborgs Stifts Adresseavis, 1823-03-13
Jfølge Dom og derpaa grundet Udlæg samt Vedkommendes Reqvisition, bliver paa Tinghuuset i Løgstøer Tirsdagen den 25de Dennes om Formiddagen Kl. 11, den Hans Christensen Lykke forhen tilhørende, iboende og paa denne Byes Nørregade under No. 75 beliggende Gaard med underliggende Hartkorn 5 Skpr. 1 Fdkr. 1 3/3 Alb., ved een eneste Auction prøvet bortsolgt. Conditionerne erfares paa Auctionsstedet. Løgstøer den 6te Marts 1823. Scharling.
Aalborgs Stifts Adresseavis, 1823-03-13
Det Poul Gregersen forhen, nu Bagermester Lund, tilhørende Sted i Nørresundbye, med tilliggende Hauge og Kjærlod, bliver stillet til 3de Auctioner, der saaledes ere berammede, nemlig: 1ste Auction Tirsdagen den 11te Marts, 2den Auction Tirsdagen den 25de Marts og 3die Auction Tirsdagen den 8de April næstkommende, hver Dags Formiddag Kl. 10 slet; de 2de første Auctioner afholdes paa denne Stads Raadstue, men 3die Auction i selve Stedet, hvilket herved bekjendtgjøres i Overeensstemmelse med Placaten af 22de April 1817 til de Lysthavendes, Pantecreditorernes, og enhver anden Vedkommendes Efterretning. Auctions-Conditionerne ere forinden Auctionen til Eftersyn hos den antagne Jndkassator, Raadmand og Stifts-Revisor Wølfferdt. Aalborg den 3die Februarii 1823. Schmidt.
Aalborgs Stifts Adresseavis, 1823-03-13
Efter passeret Dom og Udlæg for Pantegield til den almindelige Enkekasse, bliver Gaarden i Thorup i Aggersborg Sogn, Østerhan-Herred, Hjørring Amt, som Jens Norre beboer, Hartkorn 5 Tdr. 6 Skpr. 2 Fdkr., stillet til 3de Auctioner, nemlig: 1ste Auction Mandagen den 7de April førstkommende, 2den Auction - - - 21de f. M., 3die Auction - - - 5te Maj, hver Dags Formiddag Kl. 11. De 2de første Auctioner afholdes paa Hanherredernes Contoir og 3die Auction i selve Gaarden; hvilket herved bekjendtgjøres i Overeensstemmelse med Placaten af 22de April 1817, til Lysthavendes, Pantecreditorernes og enhver anden Vedkommendes Efterretning. Conditionerne bekjendtgjøres paa Auctionsstæderne, og er tilligemed Cart og Beregning over Gaardens Eiendomme og Areal, forinden til Eftersyn hos Hr. Capitain v. Kjerulf til Aggersborggaard. Hanherredernes Contoir paa Aagaard den 1ste Marts 1823. Kjer, const. Auctions-Directeur.
Aalborgs Stifts Adresseavis, 1823-03-13
Løverdagen den 22de Marts førstkommende, om Formiddagen Kl. 11, bliver 6 Stk. Sildevarve eller Vaaddrætstæder i Liimfiorden, nemlig Støvlestedet, Schøven, for Rødsleth, østen for Lindholms Aar, Kuminge og ved N. Sundbye, ved Auction herpaa Contoiret opraabt til Bortforpagtning i 3 Aar, fra indeværende Aars Begyndelse; hvilket herved til Lysthavendes Efterretning bekjendtgjøres. N. Sundbye den 7de Marts 1823. Spies.
Aalborgs Stifts Adresseavis, 1823-03-13
Efter Begjering af Skiftecommissionen i Stervboet efter Statsraad Koefoed og Frue af Aalborg, bliver de Boet tilhørende Konge- og Kirke=Korntiender, samt Kirkens Anvart Qvægtiende af Nørretranders Sogn, i Fleskum Herred, som ikke ved Auction den 29de Novbr. f. A. bleve afhændede, stillede til en nye Auction paa Aalborg Byetingsstue, Tirsdagen den 25de Marts næstkommende om Formiddagen Kl. 11, og da, om antageligt Bud skeer, bortsolgte; hvilket herved bekjendtgjøres. Nibe, den 7de Marts 1823. Bassesen.
Aalborgs Stifts Adresseavis, 1823-03-13
Da Gaarden Sindholt i Alstrup Sogn ikke blev bortsolgt ved 4de Auktion, bliver samme ved en 5te Auction, som holdes paa Gaarden den 24de Marts førstkommende om Formiddagen Kl. 10, om nogenlunde antagelig Bud skeer, absolut bortsolgt, hvilket herved til Lysthavendes Efterretning bekjendtgjøres. N. Sundbye den 8de Marts 1823. Spies.
Aalborgs Stifts Adresseavis, 1823-03-15
Udlandet.
Aalborgs Stifts Adresseavis, 1823-03-15
Spanien. J Madrid har været adskillige Uordener, om hvis Aar, saa Beretningerne lyde forskjælligt. Følgende skal være den sande Sammenhæng: Da Ministrene, efterat de overordentlige Cortes's Arbeide var tilende, gjorde Kongen deres Opvartning, for at raadføre sig med ham, om at forlægge Residentsen fra Madrid, ifald en fremmed Hær truede med Jndmarsch, yttrede H. Majestæt en uovervindelig Modbydelighed for dette Forslag, og beskyldte Ministrene for, at de havde handlet fuldkommen imod hans Befalinger, i det de havde gjort et Andragende, der siden havde erholdt lovmæssig Sanction. Efterat han havde erklæret, at han ikke vilde føie sig efter dette Decret, fordrede han af Ministrene, at de skulde give deres Embedssegtilbage. Da Efterretningen om Ministeriets Afsættelse blev bekjendt, forsamlede Folket sig paa Pladsen udenfor det kongl. Pallais, og forlangte høit, at det skulde indsættes igjen. Man trak til Raadhuset med den samme Begjering, hvor da et Medlem af Stadsraadet kom frem paa Balconen og formanede Folket til at bruge det lovmæssige Middel at undertegne en Petition, hvilken Formaning det ogsaa adlød. Stadsraadet har forsamlet sig til et permanent Møde og sammendraget Militsen til at forstærke Kongens Garde og Stadens Garnison. Det har sendt Hans Majestæt en Skrivelse, hvori det hedder: "Den Mængde Borgere, som Eders Majestæt har seet forsamlet, troer ikke, at Afsættelsen af de forskjellige Ministerier, der fandt Sted i det samme Øieblik, da de skulde aflægge Cortes Regnskab for Nationens Tilstand, er Eders Majestæts Værk. Dette Folk veed, at det er Regjeringens Maal, at skabe dets Lykke, og det maa umueligt synes at Eders Majestæt skulde kunne ønske det Modsatte; men det Modsatte vilde være Følgen af en absolut Afskedigelse af Ministeriet i det Øieblik, da det skal afgive Beretning om dets Handlinger, for at modtage den Løn eller Straf, det kan have fortjent. Folket grunder sin Dom paa, at Eders Majestæt 1820 har høitidelig erklæret for Spanien, at ville være den Første paa den constitutionelle Bane, og at Man neppe kan vente sig andre Følelser hos en Konge, for hvem denne høihjertede, tappre og ædelmodige Nation har bragt saa mange Offere. Stadsraadet glæder sig ved at kunne sige Ed. M., at det vil opoffre sig for at vedligeholde den offentlige Rolighed, og at efter dets Mening det Øieblik nærmer sig, der fordrer dette Offer, at slutte efter den Tilstand, hvori Folket befinder sig. J denne Stilling, da Eders Majestæt seer Ulykken for Øinene, og Statsraadet ikke kan forudsee, hvilken Grad den kan opnaae, eiheller kan være sikker paa, at afværge den, ansøger det Dem om, at gjøre Brug af Deres constitutionsmæssige Magt, og anvende det hurtigste og virksomste Hielpemiddel, som Omstændighederne fordre, og som de heltemodige Offere fortjene, som Nationen har bragt og endnu bringer Eders Majestæt. Gud bevare Eders Majestæts Liv i mange Aar! Kongen har opfordret Stadsraadet til at foreslaae ham nye Ministre, det har vægret sig derfor, men Kongen paastaaer det endnu. Paa hans Spørgsmaal, hvad Stadsraadet meente om hans Afreise, svarte det, at Man endnu holdt den for for tidlig.
Aalborgs Stifts Adresseavis, 1823-03-15
Man vil sige, at der paa samme Tid i Lissabon er gjort Forsøg paa, at styrte Ministeriet, hvilket dog skal være afværget.
Aalborgs Stifts Adresseavis, 1823-03-15
Tyrkiet. Statsforvaltningen, beretter østerrigske Beobachter, har, siden den Mand kom bort, der havde Jndflydelse overalt, vundet meget i Regelmæssighed og Fasthed. Ministrene søge meere ved forsonende, end voldsomme Midler, at bevirke den almindelige Rolighed. Napoli di Romanias Fald, siger den, skjøndt en vigtig Tildragelse, har intet synderligt Jndtryk gjort i Constantinopel. Man synes at føle, at det ikke er enkelte Krigstildragelser, der skulle bestemme Jnsurrectionens Skjæbne. Odyssens har sluttet Vaabenstilstand med de tyrkiske Paschaer i Thessalien indtil Enden af Marts. J Acarnanien, tilstaaer den, at Feldttoget har taget en ugunstig Vending for de tyrkiske Vaaben, og at et afgjørende Slag den 6te Januar ved Missolungheer vundet af Grækerne, hvorpaa begge tyrkiske Paschaer med Resten af deres Armee er ankommen til Vrachori. Det bekræftes, at Dschelal Pascha, den nye Seraskier, af Fortvivlelse over, at han ingen Armee forefandt, har forgivet sig selv. Hans Efterfølger er Mehmed Pascha, Churschid, Paschas Kiaja, der, som bekjendt, med egen Haand myrdede Aly Pascha af Janina. Corinth og Patras holde sig endnu, men ere meget tæt blokerede.
Aalborgs Stifts Adresseavis, 1823-03-15
Blandinger. J forrige Sommer fandt Man i Marienerder efter et Tordenveir Markerne bedækkede med runde Frøekorn, som Bønderne antoge for Manna. Professor Kries i Gotha undersøgte dem og erklærede dem for Galium spurium, men fandt sidenefter en Afvigelse i Frøekapslerne, og erklærede da, at han ikke kjendte dem. Lignende Korn faldt den 17de Julii ned i Schlesien, og bleve ogsaa af Prof. Treviranus i Breslau erklærede for Galium spurium, men da han siden af Kries blev gjort opmærksom paa hiin Forskjel, tilstod han ogsaa at han ikke kjendte dem. Naturforskerne opfordres nu til at sige deres Mening herom. J Portugal er Krigsministerens Forslag at bringe Hæren til 30000 Mand bleven antaget. Han troede vel ikke at Krigens Udbrud var saa nær, men om de Franske Sloge med Jver, meente han, at hiint Antal var tilstrækkeligt, Napoleons Armeer vare dog omkomne paa Halvøen. Det berettes ogsaa herfra, at en Coureer var ankommen fra Spanien for at fremskynde Hjelpetroppernes Afmarsch.
Aalborgs Stifts Adresseavis, 1823-03-15
Den østerrigske Beobachter gjendriver i officiel Form en Beretning om Hensigten med Fyrst Metternichs Ophold i München, der først havde circuleret i franske Blade, men siden ogsaa var kommet i de Tydske; at han nemlig paa Veien fra Verona var reist derhen for at indbyde Kongen af Bayern til at gjøre saadanne Modificationer i hans Lands Constitution, som det tydske Forbunds Hovedmagter maatte finde forgodt at foreslaae deres Medlemmer, og desuden give sit foreløbige Samtykke til det tydske Forbundsforfatnings Reform. Denne Løgnerække (som Beobachteren kalder den) gjendriver den da saaledes: 1) Ved Kongressen i Verona har der ingenslags Forhandling fundet Sted, angaaende Tydskland, hverken angaaende dets Forfatning eller nogen anden didhørende Gjenstand. 2) Den bayerske Konges Viisdom behøver intet fremmed Raad for at give sit Land en Forfatning, der svarer til Kronens og Undersaatternes sande Jnteresse. 3) Jngen tydsk Magt, stor eller liden, er beføiet til at forlange eller foreslaae Modifcationer i en Andens Forfatning. 4) Behøves en Reform i Forbundets Forfatning, som, saavidt vi vide, Jngen har tænkt paa, da behøves dertil ingen hemmelige Underhandlinger.